Title: Tisztelt Közgyűlés
Author: root
Company: Mafihe

Tisztelt Közgyűlés!

Az ELTE TTK HÖK Fizika Szakterületi Csoportja az előző közgyűlés óta (2005. február 22.) a következő tevékenységeket végezte:

Fizikus - csillagász felezőbuli: Március 17-én rendeztük meg, a vártnál nagyobb érdeklődés mellett, így egy kicsit szűkösen fértünk el az Egyetem Kávézóban. Jó buli volt, és nem került egy fillérjébe sem a Szacsnak.

OTDK: Idén március 21-23-ig zajlott az Országos Tudományos Diákköri Konferencia Fizika - Földrajz - Matematika szekciója. Ennek lebonyolításában nagy szerepet vállalt a Fizika Szacs; részt vállaltunk szinte minden területen adódó feladatokból.

A következő (még az április 26-i közgyűlés előtti) héten három programunk is lesz:

Fizikus kirándulás: Április 16-án kirándulást szervezünk a Pilisbe. A túra nem lesz megterhelő, cél a jó hangulat és az együttlét.

Paksi Atomerőmű látogatás: Április 20-án látogatunk el a Paksi Atomerőműbe, ahol rengeteg, fizikus és nem fizikus számára is érdekes dolgot nézünk meg.

KFKI SZFKI látogatás: Április 22-én látogatunk el a Központi Fizikai Kutatóintézet szilárdtestfizikai részlegébe. A látogatás témája leginkább az optika lesz.

Továbbra is feleslegesnek tartom szakcsoporti ülések összehívását, aki tevékenykedni akar, úgyis megtalál, akinek pedig feladatot adok, megbeszélem vele négyszemközt. Így is tudunk rendesen működni.

Rendszeresen eljárok a Választmány üléseire, és egyre aktívabban részt is veszek annak munkájában. Ezen kívül részt veszek a Kari Tanács egyre gyakoribb ülésein is.

Karcsai Balázs
elnök,
ELTE TTK HÖK Fizika Szakterületi Csoport

Budapest, 2005. április 15.